John Man

John Man (født 15. mai 1941 i Tenterden i Kent) er en britisk historiker og forfatter av reiseskildringer. Hans interesseområder er Kina, Mongolia og den skrevne kommunikasjons historie.«John Man», Macmillan Han har særlig glede av å kombinere historieskrivning med personlige reiser og erfaringer. I 2007 ble han tildelt Mongolias vennskapsmedalje for sine bidrag til de britisk-mongolske forbindelser.

 Liv og virke 
John Man studerte tysk og fransk ved Keble College ved Universitetet i Oxford og tok deretter to fag på høyere nivå; historiefag (Oxford) og mongolsk (ved School of Oriental and African Studies i London), fullførte det siste i 1968.Man, John (våren 2011): «In the Footsteps of the Real Last Samurai» i: SOAS World 37, s. 30.

Etter å ha jobbet med journalistikk for Reuters og publisering for Time-Life Books, vendte han tilbake til forfatterskapet, unntatt tidvis når han arbeidet for film, TV, og radio.

På 1990-tallet begynte han på en trilogi om det tre betydelige skriftrevolusjonene: skrivingen i seg selv, alfabetet, og trykking med løse typer. Det har så langt resultert i to bøker, Alpha Beta og The Gutenberg Revolution, begge utgitt på nytt i 2009. Den tredje, om skrivingens opprinnelse, er på avbrudd grunnet at forfatteren er avhengig av tilgang til Irak.

Han vendte tilbake til emnet Mongolia med boken Gobi: Tracking the Desert, den første boken om regionen siden 1920-tallet. Arbeidet i Mongolia førte til utgivelsen Genghis Khan: Life, Death and Resurrection, som hittil har kommet i 18 språk, inkludert norsk som Djengis Khan: hans liv, død og gjenfødelse (2008).Bradbury, Sue (20. mars 2004): «Khan of all he surveys», The Guardian Deretter Attila the Hun og Kublai Khan: The Mongol King Who Remade China som således fullførte en trilogi over de store asiatiske krigerkongene.

The Terracotta Army (2007) sammenfalt med den prestisjefylte utstillingen om samme emne til British Museum i september 2007-april 2008. Den ble fulgt av boken The Great Wall. The Leadership Secrets of Genghis Khan som kombinerer historie med lederskapteori. Xanadu: Marco Polo and the Discovery of the East ble utgitt høsten 2009, og Samurai: The Last Warrior, historien om Saigō Takamoris nederlagsdømte opprør i 1877 mot den japanske keiser, ble utgitt i februar 2011.

En revidert utgave av hans bok om Genghis Khan, med resultatene fra en ekspedisjon opp i fjellene hvor herskeren hevdes å være gravlagt, kom ut høsten 2010. Hans så langt siste bok, Ninja: 1,000 Years of the Shadow Warriors (2013),Smith, P. D. (31. mai 2013): «Ninja: 1,000 Years of the Shadow Warriors by John Man – review», The Guardian er en videreføring av hans interesse for Japan.

John Man bor i nordlige London, «inspirert av en sterk og vakker familie, hustru, barn og barnebarn.»«John Man», Amazon

 Bibliografi 
 Engelsk utgivelser 
 Gobi: Tracking the Desert (1999)
 Atlas of the Year 1000 (2001)
 Alpha Beta: How 26 Letters Shaped the Western World (2001)
 The traveller's atlas: a global guide to the place you must see in a lifetime (2002)
 The Gutenberg Revolution: The Story of a Genius and an Invention That Changed the World (2003)
 Genghis Khan: Life, Death and Resurrection (2005)
 Attila: The Barbarian King Who Challenged Rome (2005)
 Kublai Khan (2006)
 The Terracotta Army: China's First Emperor and the Birth of a Nation (2007)
 The Great Wall: The Extraordinary Story of China's Wonder of the World (2008)
 The Leadership Secrets of Genghis Khan (2009)
 Xanadu: Marco Polo and Europe's Discovery of the East (2009)
 Samurai: The Last Warrior (2011)
 Ninja: 1,000 Years Of The Shadow Warriors (2012)

 Norske utgivelser 
 Oppdagelser og utforskning (1992), historisk billedverk for ungdom«Oppdagelser og utforskning», Bokelskere
 Djengis Khan: hans liv, død og gjenfødelse (2008)
 Attila: Barbarkongen som utfordret Roma (2009)
 Marco Polo: reisen til Xanadu og Kublai Khans eventyrlige rike (2010)

 Referanser 

 Eksterne lenker 
 John Man, forfatterportrett hos Gyldendal

Kategori:Britiske historikere
Kategori:Britiske forfattere
Kategori:Fødsler i 1941
Kategori:Personer fra distriktet Ashford i Kent